Dansk pris på Byd Dolphin – sådan klarer den sig mod konkurrenterne

Kinesiske Byd kom til landet sidste år og har tre modeller på menuen. Men til september kommer den fjerde og hidtil billigste model, nemlig Dolphin. En lille hatchback, der skal være et alternativ til MG 4, Volkswagen ID.3 og Renault Megane E-tech. Nu er der kommet dansk pris på Byd Dolphin.

Ikke overraskende er den danske pris på Byd Dolphin væsentlige lavere end både på ID.3 og Megane. Den starter nemlig ved 234.995 kroner for indstigningsudgaven, der har fået navnet Comfort. Varianten Design koster 249.995 kroner.

Der er dog ingen forskelle i drivlinjen på de to udgaver; der er udelukkende udstyrsniveauet til forskel. De har begge et Byd Blade LFP-batteri på 60,4 kWh med en WLTP-rækkevidde på 427 kilometer.

De har også begge en motor på forreste aksel med 204 heste og en acceleration fra 0-100 km/t på 7 sekunder.

Lad opladning

Svageste led i drivlinjen lader dog til at være ladeeffekten, der er på 80 kW DC. Væsentlig lavere end de to konkurrenter. Det betyder, at du må vente i 40 minutter for at lade batteriet fra 10-80 procent ved hurtigladere.

Byd Dolphin har Danmarkspremiere i weekenden den 23.-24. september. Læs eventuelt mere hos Byd Danmark.

Herunder en sammenligning med de direkte konkurrenter i klassen:

| Byd Dolphin | MG 4 Luxury | VW ID.3 | Renault Megane*
Rækkevidde | 427 km | 440 km | 426 km | 442 km
Batteri | 60,4 kWh | 64 kWh | 62 kWh | 60 kW
Opladning | 11 kW AC / 80 kW DC | 11 kW AC / 135 kW DC | 11 kW AC / 120 kW DC | 11 kW AC / 130 kW DC
Motor | 204 hk | – | 204 hk | 220 hk
Moment | 310 Nm | 250 Nm | 310 Nm | 300 Nm
0-100 km/t | 7 sekunder | 7,9 sekunder | 7,3 sekunder | 7,5 sekunder
Bagagerum | 345 / 1.310 liter | 350 / 1.165 liter | 385 / 1.267 liter | 440 / 1.332 liter
Pris | 234.995 kr. | 299.999 kr. | 319.995 kr. | 350.090 kr.

* Vi har valgt at sammenligne med Equilibre-udgaven, der har sammenligneligt batteri. Men Megane fås også 40.000 kroner billigere med mindre batteri.

Dansk pris på Byd Dolphin – sådan klarer den sig mod konkurrenterne